ইয়াকুত খান

কাসিম ইয়াকুত খান ছিলেন একজন নৌ অ্যাডমিরাল এবং জাঞ্জিরা ফোর্টের প্রশাসক যিনি প্রথমে বিজাপুর সালতানাতের অধীনে এবং পরে মুঘল সাম্রাজ্যের অধীনে দায়িত্ব পালন করেছিলেন।The African dispersal in the Deccan: from medieval to modern times, By Shanti Sadiq Ali, Published by Orient Blackswan, 1996,Public Domain, ,  তিনি ইয়াকুত শেখজি, ইয়াকুব খান এবং সিদি ইয়াকুব নামেও পরিচিত ছিলেন।

 পরিবার 
তিনি একটি হিন্দু কোলি পরিবারে জন্মগ্রহণ করেছিলেন, যেটি ছিল গুহাগড়ের পাতিল। তিনি অল্প বয়সে অপহৃত হন বা জেলে যান এবং পরে সিদি মুসলিম পরিবারে বেড়ে ওঠেন। সেখানে তিনি ইসলামে ধর্মান্তরিত হন এবং কাসিম খান হিসাবে তার নতুন নাম পান এবং মুঘল নৌবাহিনীর অ্যাডমিরাল হওয়ার পরে মুঘল সম্রাট আওরঙ্গজেব আলমগীর তাকে ইয়াকুত খান উপাধি দেন।

 জীবন 
১৬৭২ সালের অক্টোবরে খান বোম্বের সাতটি দ্বীপে প্রবেশ করেন এবং মারাঠাদের উপর আক্রমণ করেন; যাদের সাথে তারা যুদ্ধে লিপ্ত ছিলেন। খান পরের বছর ১০ অক্টোবর ১৬৭৩ তারিখে পেন এবং নাগোথানে শহরগুলিকে ধ্বংস করার পর ফিরে আসেন।

ইয়াকুত খান, সিদি খারিয়াত খান এবং সিদি সম্বলের সাথে, এর আগে চাউলে সম্ভাজির রেখে যাওয়া মারাঠাদের হাত থেকে পর্তুগিজদের রক্ষা করেছিলেন। এর ফলে তারা অন্যত্র উত্তেজনাপূর্ণ রাজনৈতিক আবহাওয়া বিরাজমান থাকার পরও একটি সৌহার্দ্যপূর্ণ সম্পর্ক উপভোগ করেছিলেন।

১৬৮৯ সালে মুঘল সম্রাট আওরঙ্গজেব খানকে ১৬৮৬ সালের (ইঙ্গ-মুঘল যুদ্ধ) সুরাটের দিকে রওনা হওয়ার পরে তৃতীয়বারের মতো বোম্বে আক্রমণ করার নির্দেশ দেন। ১৬৮৯ সালের এপ্রিল মাসে সিদি ইয়াকুবের নেতৃত্বে জাঞ্জিরা থেকে শক্তিশালী মুঘল নৌবহর এবং ম্যাপিলা ও আবিসিনিয়ানদের দ্বারা দক্ষিণে ব্রিটিশ দুর্গ অবরোধ করে।

এক বছর প্রতিরোধের পর ইংরেজরা আত্মসমর্পণ করে এবং ১৬৯০ সালে ব্রিটিশ গভর্নর স্যার জন চাইল্ড আওরঙ্গজেবের কাছে আবেদন করেন। ১৬৯০ সালের ফেব্রুয়ারিতে মুঘলরা ১৫০,০০০ রুপি (২০০৮ রূপান্তর হারে এক বিলিয়ন মার্কিন ডলারের বেশি) এবং চাইল্ডের বরখাস্তের বিনিময়ে আক্রমণ থামাতে সম্মত হয়। ১৬৯০ সালে চাইল্ডের অকালমৃত্যুর ফলে তিনি বরখাস্ত হওয়ার অসম্মান থেকে রক্ষা পান।

চুক্তিতে ক্ষুব্ধ হয়ে তিনি ৮ জুন ১৬৯০ সালে মাজাগাঁও দুর্গ ধ্বংস করার পর তার বাহিনী প্রত্যাহার করেন।

পরবর্তীতে গঞ্জ-ই-সাওয়াই এবং অন্যান্য মুঘল জাহাজ জলদস্যু হেনরি এভরি এবং টমাস টিউ দ্বারা বন্দী হয়।Europe, 1450 to 1789: Encyclopedia of the Early Modern World গ্যারিসনকে সাধারণ ক্ষমা করার পরে মারাঠা দুর্গগুলির একটি দখল করা হয়েছিল। আটককৃতদের হত্যা করা হয়।Growth under the Mughals India Muslims: Who Are They?

খান ১৭৩৩ সালে মারা যান।

 আরও দেখুন 

 ইঙ্গ-মুঘল যুদ্ধ

 তথ্যসূত্র 

বিষয়শ্রেণী:মুম্বইয়ের ইতিহাস
বিষয়শ্রেণী:মুঘল সেনাপতি
বিষয়শ্রেণী:অ্যাডমিরাল